Nýstofnaður stjórnmálaflokkur í Bandaríkjunum gæti grætt á því hve mikið flokkar Demókrata og Repúblikanar hafa færst hvor í sína áttina, segir Silja Bára Ómarsdóttir prófessor í stjórnmálafræði. Ómögulegt sé þó að spá fyrir um gengi nýstofnaðs flokksins en sagan sýnir að nýir flokkar eiga sjaldnast langt framhaldslíf.
Forward-party, Áfram-flokkurinn, nefnist nýstofnaður stjórnmálaflokkur í Bandaríkjunum. Hann manna nokkur fjöldi stjórnmálamanna og kvenna sem áður voru í annað hvort Repúblikanaflokknum eða Demókrataflokknum. Allmargir óháðir koma sömuleiðs að stofnun flokksins, sem hefur það markmið að brúa það bil sem myndast hefur á milli ólíkra pólitískra skoðana í Bandaríkjunum.
Silja Bára Ómarsdóttir er prófessor í stjórnmálafræði.
Það hafa oft komið framboð. Það er það sem virðist aðeins öðruvísi með þetta, þennan Forward-party, að þau sem eru að setja þetta upp virðast vera að stilla upp stjórnmálaflokki frekar heldur en frambjóðanda til kosninga, forsetakosninga eingöngu. Auðvitað er áhugavert að bréfið sem þau birtu eða pistillinn sem þau birta, fyrirsögnin er þessi, að þriðju flokkar klikka oftast en okkar mun ekki gera það.
Það eru demókratinn Andrew Yang sem tók þátt í forvali flokksins fyrir forsetakosningarnar 2020 og repúblikaninn Christine Todd Whiteman, fyrrverandi ríkisstjóri í New Jersey sem fara fyrir Áfram-flokknum. Þau stefna á fyrstu samkomu flokksins í haust og fyrsta landsfund næsta sumar.
En líkt og Silja Bára nefnir er þetta ekki fyrsti stjórnmálaflokkurinn sem stofnaður er þar vestra undanfarin ár og áratugi. Fæstir þeirra hafa riðið feitum hesti frá kosningum.
Það er auðvitað allt of snemmt að segja til um hvort þetta muni skila einhverju. En eitt af því sem hefur alveg verið í kortunum er að, vegna þess hversu langt til hægri Repúblikanaflokkurinn hefur farið og það eru þessi öfl að toga Demókrataflokkin svolítið til vinstri, AOC og Bernie Sanders stjórnmálafólk, sem er á þeim kanti, að það sé einhver miðja, sem er að opnast. Þannig að mögulega er orðið rými fyrir það núna og kannski eru þau að reyna að spila inn á þetta. --
Prófessor í stjórnmálafræði segir nýstofnaðan stjórnmálaflokk í Bandaríkjunum geta grætt á því hve Demókratar og Repúblíkanar hafa færst mikið hvor í sína áttina. Sagan sýni þó að nýir flokkar eiga sjaldnast langt framhaldslíf þar vestra. 